turjo4nis/wikipedia-bn-dump-20250701 huggingface dataset:
ধলী গৌরনগর ইউনিয়ন

ধলী গৌরনগর বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

আয়তন 
ধলী গৌরনগর ইউনিয়নের আয়তন ১১,৭৯৫ একর।

প্রশাসনিক কাঠামো 
ধলী গৌরনগর ইউনিয়ন লালমোহন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
 চর কালাচাঁদ
 কুলচড়া
 ভেদুরিয়া
 করিমগঞ্জ
 বাউরিয়া
 চতলা 

 কুমারখালী
 চর মোল্লাজী
 কুণ্ডের হাওলা
 কালামবুল্যাহ
 ধলী গৌরনগর

জনসংখ্যার উপাত্ত 
২০১১ সালের আদমশুমারি অনুযায়ী ধলী গৌরনগর ইউনিয়নের মোট জনসংখ্যা ৪০,৯১৯ জন। এর মধ্যে পুরুষ ২০,০৬৪ জন এবং মহিলা ২০,৮৫৫ জন। মোট পরিবার ৮,৬৯২টি।

শিক্ষা 
২০১১ সালের আদমশুমারি অনুযায়ী ধলী গৌরনগর ইউনিয়নের সাক্ষরতার হার ৪০.৮%। এ ইউনিয়নে ৩৩টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয়, ২টি মহাবিদ্যালয়, ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৯টি দাখিল মাদ্রাসা রয়েছে।

আরও দেখুন 
 লালমোহন উপজেলা
 লালমোহন থানা
 ভোলা জেলা

তথ্যসূত্র

বহিঃসংযোগ 

লালমোহন উপজেলার ইউনিয়ন
কুয়েতের প্রথম নির্বাচনী এলাকা

কুয়েতের প্রথম জেলাটি উনিশটি আবাসিক অঞ্চল নিয়ে গঠিত, শার্ক থেকে দসমা পর্যন্ত সালমিয়া এবং রুমিথিয়া পেরিয়ে এবং বায়ান, মেসরিফ এবং হাওয়ালি সহ অন্যান্য অঞ্চল এর অন্তর্ভুক্ত। এখানে মোট ৭৭,২৪৫ জন ভোটার রয়েছে। প্রধানত শিয়া সম্প্রদায় অধ্যুষিত রুমেথিয়ায় সবচেয়ে বেশি ভোটার রয়েছেন ১৫,২৮৪ জন, তার পরে বায়ান ১১,৯৩১ এবং সালওয়া ১০,৩৪৯ জন ভোটার।

বেসরকারী হিসাব অনুসারে বেশিরভাগ ভোটার শিয়া। অন্যান্যরা হলো শহুরেদের মিশ্রণ, বিশেষ করে প্রধান পরিবারগুলি কান্ডারী, আওয়াধি এবং রুমি।

অঞ্চলটির বেশিরভাগ শহরতলিতে অবস্থিত এবং কুয়েতের কম্পিউটার পণ্যগুলির বাণিজ্যিক কেন্দ্র হিসাবে গড়ে উঠেছে। প্রথম উপসাগরীয় যুদ্ধের আগে এখানে বিশাল সংখ্যক ফিলিস্তিনি বাস করতো, এদের বেশিরভাগ উপসাগরীয় যুদ্ধের সময় চলে যায়।

প্রথম জেলার অঞ্চলসমূহ 

 বায়ান
 বিনিয়েদ আল-গার
 হাওয়ালি
 মেসরিফ
 রুমিথিয়া
 শার্ক
 সালমিয়া
 সালওয়া

তথ্যসূত্র 

কুয়েতের অঞ্চল
কুয়েতের রাজনীতি
শাহ মোহাম্মদ আবু জাফর

শাহ মোহাম্মদ আবু জাফর (জন্ম: ২৫ ফেব্রুয়ারী ১৯৪৫) হলেন বাংলাদেশী রাজনীতিবিদ। তিনি ফরিদপুর-১ ও ফরিদপুর-৪ আসনের  সংসদ সদস্য ছিলেন।

জন্ম ও পারিবারিক জীবন 
শাহ মোহাম্মদ আবু জাফর ২৫ ফেব্রুয়ারী ১৯৪৫ সালে তৎকালীন ব্রিটিশ ভারতের বেঙ্গল প্রেসিডেন্সির ফরিদপুর জেলার বোয়ালমারীর হাসামন্দিয়া গ্রামে জন্মগ্রহণ করেন। তার পিতার নাম এম এ আজিজ ও মাতার নাম উম্মে কুলসুম নেসা।

রাজনৈতিক ও কর্মজীবন 
শাহ মোহাম্মদ আবু জাফর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে ফরিদপুর-৪ থেকে সংসদ সদস্য নির্বাচিত হন।

১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে তিনি ফরিদপুর-১ আসন থেকে সংসদ সদস্য নির্বাচিত হন।

১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ফরিদপুর-১ আসন থেকে সংসদ সদস্য নির্বাচিত হন।

২০০৩ সালে জাতীয় পার্টি থেকে তিনি বিএনপিতে যোগ দেন।

সর্বশেষ তিনি ফরিদপুর-১ আসনের ২০০৫ সালের উপ-নির্বাচনে বিএনপির প্রার্থী হিসেবে ফরিদপুর-১ আসন থেকে সংসদ সদস্য নির্বাচিত হন।

২০ নভেম্বর ২০২৩ সালে তিনি বাংলাদেশ জাতীয়তাবাদী দল (বিএনপি) ছেড়ে বাংলাদেশ জাতীয়তাবাদী আন্দোলনে (বিএনএম) যোগ দিয়ে ভারপ্রাপ্ত চেয়ারম্যান হন।

প্রকাশিত গ্রন্থ 
তার লিখিত গ্রন্থ সমূহের মধ্যে উল্লেখযোগ্য হচ্ছে-

 আমার স্মৃতিতে ফরিদপুরের মুক্তিসংগ্রাম ও স্বাধীনতা যুদ্ধ
 জেলখানার স্মৃতিকথা: ফরিদপুর থেকে কাশিমপুর

তথ্যসূত্র 

জীবিত ব্যক্তি
ফরিদপুর জেলার রাজনীতিবিদ
বাংলাদেশ আওয়ামী লীগের সাবেক রাজনীতিবিদ
জাতীয় পার্টির সাবেক রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
বাংলাদেশ জাতীয়তাবাদী আন্দোলনের রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশ কৃষক শ্রমিক আওয়ামী লীগের রাজনীতিবিদ
১৯৪৫-এ জন্ম
সরকারি রাজেন্দ্র কলেজের প্রাক্তন শিক্ষার্থী
তেঁতুলিয়া ইউনিয়ন, তেঁতুলিয়া

তেতুলিয়া ইউনিয়ন বাংলাদেশের পঞ্চগড় জেলার তেতুলিয়া উপজেলার সদর ইউনিয়ন।

প্রশাসনিক কাঠামো
তেতুলিয়া ইউনিয়ন তেতুলিয়া উপজেলার আওতাধীন ৩নং তেতুলিয়া সদর ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানা অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

 রনচন্ডি 
 গোয়াবাড়ি 
 ভাদ্রুবাড়ি 
 সরকার পাড়া 
 হাপিজোত 
 বুড়িমুটকী 
 কারারাম জোত 
 মহল্লাল জোত 
 সরদার পাড়া 
 কৃষ্ণকান্ত জোত 
 বার ঘরিয়া 
 সাহেব জোত 
 চান্দামারি 
 গড়িয়া গছ 
 খালপাড়া 
 মুলুক চান গছ 
 বিড়ালী জোত 
 পানিহাকা 
 বাবুরাম জোত 
 মাথাফাটা 
 বোচাগছ 
 কোম্পানি জোত 
 আজিজ নগর 
 ডাংগা পাড়া 
 ছিদ্দিক নগর 
 মমিন পাড়া 
 তেলি পাড়া 
 খুনিয়া ভিটা 
 কলোনী পাড়া 
 শতদল আর্দশ গুচ্ছ গ্রাম 
 মাগুড়া 
 উত্তর দর্জ্জিপাড়া 
 দর্জ্জিপাড়া 
 চিমন জোত 
 শারিয়াল জোত 
 প্রেম চরন জোত 
 কানকাটা

প্রাক্তন চেয়ারম্যান 

 মরহুম আব্দুস সাত্তার মোল্লা
 মরহুম চাঁদ মামুদ মিঞা
 মোঃ আবুল কালাম আজাদ
 মোঃ নজরুল ইসলাম
 মোঃ জাহাঙ্গীর আলম মিঞা
 মোঃ কাজী আনিছুর রহমান

জনসংখ্যা
জনসংখ্যা ২৩,৬২০ জন। নারী ১১,৫২৮ জন, পুরুষ ১২,০৯২ জন।

শিক্ষা
এই ইউনিয়নে শিক্ষার হার ৪৩%।

শিক্ষা প্রতিষ্ঠান

তেতুলিয়া ইউনিয়নের উল্লেখযোগ্য শিক্ষা প্রতিষ্ঠান গুলো হলো:
তেতুলিয়া সরকারি ডিগ্রী কলেজ
কাজী শাহাবুদ্দীন স্কুল এন্ড কলেজ
তেতুলিয়া সরকারি পাইলট উচ্চ বিদ্যালয়
তেতুলিয়া দাখিল মাদ্রাসা
কালন্দিগঞ্জ সিনিয়র মাদ্রাসা
আজিজনগর উচ্চ বিদ্যালয়
রনচন্ডী উচ্চ বিদ্যালয়
 খালপাড়া সরকারি প্রাথমিক বিদ্যালয়

নদী
তেতুলিয়া ইউনিয়নে তিনটি নদী প্রবাহিত: বেরং নদী, গোবরা নদী, মহানন্দা নদী।

দর্শনীয় স্থানসমূহ 

 তেঁতুলিয়া ডাকবাংলো
 মহানন্দা নদীর তীর
 শত বছরের পুরাতন শিব মন্দির।

যোগাযোগ ব্যবস্থা
তেতুলিয়া ইউনিয়নের যোগাযোগের প্রধান রাস্তা হচ্ছে ঢাকা-বাংলাবান্ধা এন৫ (বাংলাদেশ)  জাতীয় মহাসড়ক। এই ইউনিয়নে ১৩.১৬ কিলোমিটার পাকা রাস্তা আছে। ইউনিয়নের প্রায় প্রতিটি রাস্তা পাকা। ইজিবাইক, ভ্যান ও মোটর সাইকেল প্রধান বাহন।

তথ্যসূত্র

তেঁতুলিয়া উপজেলার ইউনিয়ন
লালমোহন ইউনিয়ন

লালমোহন বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

আয়তন 
লালমোহন ইউনিয়নের আয়তন ৩,৭৩৬ একর।

ইতিহাস 
লোকমুখে প্রচলিত আছে যে এই উপজেলার নাম লালমোহন রায় নামক এক ব্যক্তির নাম অনুসারে রাখা হয়।
লালমোহন ইউনিয়ন এক সময় ফরাজগঞ্জ ও চর উমেদ সহ এক সাথে ছিল, আনুমানিক ১৯৭২-৭৩ সালে এটি বিভক্ত হয়। এরপর ১৯৮৬ সালে ভাগ হয়ে যায় লালমোহন পৌরসভা।

প্রশাসনিক কাঠামো 
লালমোহন ইউনিয়ন লালমোহন উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
 লালমোহন
 চর লালমোহন
 মেহেরগঞ্জ
 পেসকার হাওলা
 মুন্সির হাওলা

জনসংখ্যার উপাত্ত 
২০১১ সালের আদমশুমারি অনুযায়ী লালমোহন ইউনিয়নের মোট জনসংখ্যা ১৫,৫৪৪ জন। এর মধ্যে পুরুষ ৭,৫১৭ জন এবং মহিলা ৮,০২৭ জন। মোট পরিবার ৩,৩৫৭টি।

শিক্ষা 
২০১১ সালের আদমশুমারি অনুযায়ী লালমোহন ইউনিয়নের সাক্ষরতার হার ৪৪.১%। এ ইউনিয়নে ১১টি সরকারি প্রাথমিক বিদ্যালয়, ১৫টি মাধ্যমিক বিদ্যালয়, ১টি দাখিল মাদ্রাসা ও ১টি ইবতেদায়ী মাদ্রাসা রয়েছে।

আরও দেখুন 
 লালমোহন উপজেলা
 লালমোহন থানা
 ভোলা জেলা

তথ্যসূত্র

বহিঃসংযোগ 

লালমোহন উপজেলার ইউনিয়ন
ব্রডব্যান্ড

তথ্য প্রযুক্তিতে ব্রডব্যান্ড () হলো প্রশস্থ ব্যান্ডউইথ তথ্য আদান প্রদান যা বহু সংকেত প্রবাহের মাধ্যমে তৈরিকৃত।কো-এক্সিয়াল ক্যাবল, অপটিক্যাল ফাইবার , রেডিও অথবা টুইস্টেড পেয়ার ক্যাবল দ্বারা তথ্য আদানপ্রদান করা যেতে পারে। ইন্টারনেট ব্রডব্যান্ড হলো, দ্রুতগতির ইন্টারনেট সেবা যা সর্বদা চালু এবং উচ্চগতি সম্পন্ন।ব্রডব্যান্ড ডায়াল আপ একসেসের তুলনায় অধিক গতি সম্পন্ন ইন্টারনেট সেবা। সাধারণতঃ কমপক্ষে ১ মেগাবাইট পার সেকেণ্ড (এমবিপিএস) গতিতে তথ্য প্রবাহিত হলে তাকে ব্যডব্যাণ্ড বলে অভিহিত করা হয়ে থাকে।

ব্রডব্যান্ড
ডিজিটাল প্রযুক্তি
কুয়েতের দ্বিতীয় নির্বাচনী এলাকা

কুয়েতের দ্বিতীয় জেলাটি দাহিয়াতের প্রধান শহরতলি, আবদুল্লাহ আল-সালেম, শামমিয়া এবং শুয়াইখ থেকে উপজাতীয় অঞ্চল সুলাইবখত এবং দোহা পর্যন্ত ১৩ টি আবাসিক অঞ্চল নিয়ে গঠিত। কাদসিয়া, মনসুরিয়া, ফাইহা এবং নুজহাও এ জেলার অন্তর্গত। দ্বিতীয় জেলাতে ৪৯,৭৫৫ জন নিবন্ধিত ভোটার রয়েছে।

দ্বিতীয় জেলার অঞ্চলসমূহ 

 আবদুল্লাহ আল-সালেম
 দোহা
 ফাইহা
 কুয়েত সিটি (শহরতলি)
 মনসুরিয়া
 নুজহা
 কাদসিয়া
 শুয়াইখ
 শামমিয়া
 সুলাইবখত

তথ্যসূত্র 

কুয়েতের অঞ্চল
কুয়েতের রাজনীতি
কুয়েতের তৃতীয় নির্বাচনী এলাকা

কুয়েতের তৃতীয় জেলা ১৫ টি আবাসিক অঞ্চল নিয়ে গঠিত।

এই জেলায় ৭৬,৫০১ জন ভোটার আছে। রাওেদাহতে সবচেয়ে বেশি ৮,২১৩ ভোটার আছে, তার পরে জাবরিয়া ৮,০৯১ জন এবং আবরাক খাইতান-এ ৭,৫৭০ জন ভোটার আছে। এবং প্রথমবারের মতো দক্ষিণ সুরার নতুন অঞ্চলের প্রায় এক হাজার ভোটার জেলায় যুক্ত হয়েছে।

তৃতীয় জেলার অঞ্চলসমূহ 

 আবরাক খাইতান
 জাবরিয়া
 হাদিয়া
 কেইফান
 খালদিয়া
 রাওেদাহ
 দক্ষিণ খাইতান
 সুরা
 উদালিয়া

তথ্যসূত্র 

কুয়েতের অঞ্চল
কুয়েতের রাজনীতি
কুয়েতের চতুর্থ নির্বাচনী এলাকা

কুয়েতের চতুর্থ জেলাটি ফারওয়ানিয়া থেকে জাহরা পর্যন্ত ১৮টি বড় আবাসিক অঞ্চল নিয়ে গঠিত। অন্যান্য প্রধান আবাসিক এলাকাগুলির মধ্যে আছে আরধিয়া, সাবাহ আল-নাসের, ফেরদৌস, ওমারিয়া, রাবিয়া, জেলেব আল-শুইয়ুখ এবং আন্দালুস। ভোটার সংখ্যার দিক থেকে ৯৩,৭১১ জন ভোটার নিয়ে এটি দ্বিতীয় বৃহত্তম জেলা, মহিলা ভোটার ৫৪,৩৫১ জন যা মোট ভোটারের ৫৮ শতাংশ আর পুরুষ ভোটার হলো ৩৯,৩৬০ জন।

Geography of Kuwait
কুয়েতের রাজনীতি
উইলিয়াম সলোমন

উইলিয়াম রজার টমসন সলোমন (; জন্ম: ২৩ এপ্রিল, ১৮৭২ - মৃত্যু: ১২ জুলাই, ১৯৬৪) কেপ উপনিবেশের ফোর্ট বিউফোর্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকা ক্রিকেটে গটেং ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন উইলিয়াম সলোমন।

প্রথম-শ্রেণীর ক্রিকেট 
১৮৯২-৯৩ মৌসুম থেকে ১৯০৫-০৬ মৌসুম পর্যন্ত উইলিয়াম সলোমনের প্রথম-শ্রেণীর খেলোয়াড়ী জীবন চলমান ছিল।

১৩ বছর প্রথম-শ্রেণীর খেলোয়াড়ী জীবন অতিবাহিত করলেও তিনি সর্বমোট মাত্র পাঁচটি প্রথম-শ্রেণীর খেলায় অংশ নিয়েছিলেন। ১৮৯২-৯৩ মৌসুমে দুইটি, ১৮৯৮-৯৯ মৌসুমে দুইটি ও ১৯০৫-০৬ মৌসুমে ইস্টার্ন প্রভিন্সের পক্ষে সর্বশেষ প্রথম-শ্রেণীর খেলায় অংশ নেন।

ফেব্রুয়ারি, ১৮৯৯ সালে সফররত ইংরেজ একাদশের বিপক্ষে দুইটি পঞ্চাশোর্ধ্ব ইনিংস খেলার প্রেক্ষিতে দক্ষিণ আফ্রিকা দলের সদস্যরূপে সিরিজের প্রথম টেস্ট খেলার জন্য অন্তর্ভুক্ত হন। এ সফরের সপ্তম খেলায় বর্ডারের নরম্যান গিডির ৬৬ রান তোলার পূর্ব-পর্যন্ত অন্য কোন ব্যাটসম্যান ইংরেজদের বিপক্ষে অর্ধ-শতরানের ইনিংস খেলতে পারেননি। এরপর সলোমন জোহেন্সবার্গ পঞ্চদশের পক্ষে ৬৪ ও ট্রান্সভালের পক্ষে ৫২ রান তুলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন উইলিয়াম সলোমন। ১৪ ফেব্রুয়ারি, ১৮৯৯ তারিখে জোহেন্সবার্গে সফরকারী লর্ড হকের নেতৃত্বাধীন ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। তবে, টেস্ট সিরিজে প্রস্তুতিমূলক খেলায় সফরকারীদের বিপক্ষে সাফল্যের পুণরাবৃত্তি ঘটাতে পারেননি। উভয় ইনিংসেই তিনি মাত্র ২ রান করে সংগ্রহ করেছিলেন। ফলশ্রুতিতে, দল নির্বাচকমণ্ডলী আর তাকে খেলার সুযোগ দেয়নি।

ব্যক্তিগত জীবন 
১২ জুলাই, ১৯৬৪ তারিখে ৯২ বছর বয়সে পূর্ব কেপের ক্রাডক এলাকায় উইলিয়াম সলোমনের দেহাবসান ঘটে।
২৬ জুন, ১৯৫৯ তারিখে অডলি মিলারের মৃত্যুর পর তিনি সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। এরপর, উইলিয়াম সলোমনের মৃত্যুর ফলে সিডনি বার্নস বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।

তথ্যসূত্র

আরও দেখুন 
 আর্থার সেকাল
 আলফ্রেড রিচার্ডস
 সানফয়েল সিরিজ
 বোল্যান্ড ক্রিকেট দল
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ 
 
 

১৮৭২-এ জন্ম
১৯৬৪-এ মৃত্যু
ইস্টার্ন প্রভিন্সের ক্রিকেটার
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
সোনাল চৌহান

সোনাল চৌহান একজন ভারতীয় ফ্যাশন মডেল, সঙ্গীতশিল্পী এবং অভিনেত্রী। যিনি তেলুগু এবং বলিউড চলচ্চিত্রে কাজ করেন। তিনি কিছু সুন্দরী প্রতিযোগিতায় অংশ নেন এবং "জান্নাত" চলচ্চিত্রের মাধ্যমে অভিনয় জগতে আত্মপ্রকাশ করেন, যার জন্য তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।

প্রাথমিক জীবন
সোনাল দিল্লী পাবলিক স্কুল, নয়ডা থেকে প্রাথমিক শিক্ষা সম্পন্ন করেন। এরপর তিনি গার্গী কলেজ, নতুন দিল্লী থেকে স্নাতক সম্পন্ন করেন।

কর্মজীবন

মডেলিং পেশায়
তিনি সারওয়াক, মালয়েশিয়ায় অনুষ্ঠিত মিস ওয়ার্ল্ড টুরিসম ২০০৫ খেতাব জিতে নেন। তিনি প্রথম ভারতীয় হিসেবে এই।খেতাবটি জিতেন। তার সাথে তিনি ডিশ টিভি, পন্ডস এবং নোকিয়ার বিজ্ঞাপনে কাজ করেন। তিনি এফেইচএম ম্যাগাজিন এর কভার পেজেও তিনি জায়গা পান। ইন্ডিয়া ইন্টারন্যাশনাল জুয়েলারি উইক ২০১১ তে তিনি জুয়েলারি ব্র‍্যান্ড ওয়াইএস১৮ এর জন্য র‍্যাম্পে হাটেন।

অভিনয় জীবন

তিনি প্রথম হিমেশ রেশমিয়া এর সঙ্গিত অ্যালবাম "আপ কা সুরুর" এর জন্য কাজ করেন। "জান্নাত" সিনেমার পরিচালক কুনাল দেশমুখ প্রথম তাকে মুম্বাই এর এক রেস্টুরেন্ট এ দেখতে পান এবং তাকে তার সিনেমার কাজের কথা বলেন। এই সিনেমায় তিনি ইমরান হাশমি এর বিপরীতে কাজ করেন। তার সাথে তিনু ভাট এর সাথে তিন সিনেমার চুক্তি করেন, যার দুটি এখনো মুলতুবী রয়েছে। তিনি বিভিন্ন ফ্যাশন শোতে র‍্যাম্পে হেটেছেন এবং প্রিন্ট ক্যাম্পেইন এর মডেল হয়েছেন এর মধ্যে রয়েছে এলজি, রিল্যায়েন্স সিডিএমএ, হিরো হোন্ডা প্যাশন, নোকিয়া, হিন্দুস্থান টাইমস, দিল্লী টাইমস এবং আরো অনেক।
তার সাথে তিনি কেকে এর সাথে গান গেয়েছেন, এর মধ্যে একটি চলচ্চিত্রের গান "কেসে বাতাও"।

এরপর তিনি নান্দমুরি বালকৃষ্ণা এর বিপরীতে "লিজেন্ড" (২০১৪) সিনেমার মাধ্যমে তেলুগু চলচ্চিত্রে আত্মপ্রকাশ করেন। তার পরবর্তি চলচ্চিত্র "পান্ডাগা ছিস্কো"। ২০১৫ সালের শুরুতে তিনি দুটি তেলুগু চলচ্চিত্রের জন্য চুক্তিবদ্ধ হোন, প্রথমটি আরিয়া এর বিপরীতে সাইজ জিরো চলচ্চিত্রে এবং অপরটী কল্যাণ রাম এর বিপরীতে "শের" চলচ্চিত্রে।

২০১৫ সালের জুলাই এ তিনি আরো একটি তেলুগু চলচ্চিত্র "ডিক্টেটর" এর জন্য চুক্তিবদ্ধ হোন।

চলচ্চিত্র তালিকা

পুরস্কার এবং মনোনয়ন

আরোও দেখুন
ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

 
 
 

জীবিত ব্যক্তি
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
দিল্লির অভিনেত্রী
দিল্লির নারী মডেল
আগ্রার ব্যক্তি
১৯৮৭-এ জন্ম
১৯৮০-এর দশকে জন্ম
কুয়েতের পঞ্চম নির্বাচনী এলাকা

কুয়েতের পঞ্চম জেলাটি দেশের পঞ্চম জেলা। এটি  ফাহাহিল, আহমাদি, সাবাহিয়া, রিগা সহ ২০টি আবাসিক অঞ্চল নিয়ে গঠিত, জেলাটি দক্ষিণে সৌদি আরবের সীমান্তে ওয়াফরা এবং আল-জোর পর্যন্ত বিস্তৃত।

এ জেলার মোট ভোটার সংখ্যা ১০১,২৯৪, এর মধ্যে মহিলা ৫৪,৪১৮ জন এবং পুরুষ ৪৬,৮৭৬ জন। বৃহত্তম আবাসিক অঞ্চল হলো সাবাহ আল-সালেম এর ভোটার ১৭,১৭৫ জন, সাবাহিয়ায় ১৬,১৬২ এবং রিগাতে ১২,৭৭৮ ভোটার।

এলাকা

আবু হানিফা 

আহমাদি

ফিন্টাস

পঞ্চম জেলার অঞ্চলসমূহ 

 আবু হালিফা
 আহমাদি
 ফাহাহিল
 ফিনতাস
 মাহবোউলা
 মানগাফ
 কুরাইন
 রিক্কাহ
 সাবাহ আল-সালেম
 সাবাহিয়াহ
 ওয়াফরা
 আল-জোর
 আহমাদি

ছবি 

Politics of Kuwait
কুয়েতের রাজনীতি
সিবনা জিমি

সিবনা জিমি (জন্ম: ২৯ ডিসেম্বর 1১৯৯২) পাপুয়া নিউ গিনির ক্রিকেটার ।  তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে  প্রথম খেলেন।

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তার নাম অন্তর্ভুক্ত করা হয়েছিল। তিনি ৭ জুলাই ২০১৮ বিশ্বকাপ টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। টুর্নামেন্টের সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) পাপুয়া নিউ গিনির স্কোয়াডের উঠতি তারকা হিসাবে নামকরণ করা হয়েছিল।

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডে তার নাম দেওয়া হয়েছিল।

তথ্যসূত্র

বহিঃসংযোগ 
     

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৯২-এ জন্ম
পাপুয়া নিউ গিনির মহিলা ক্রিকেটার
পাপুয়া নিউ গিনির মহিলা টুয়েন্টি২০ আন্তর্জাতিক ক্রিকেটার
ব্রেন্দা তাউ

ব্রেন্দা তাউ (জন্ম: ১৭ জুন ১৯৯৮) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় প্রথম খেলেন। উক্ত প্রতিযোগিতায়, তিনি পাপুয়া নিউ গিনির হয়ে সর্বোচ্চ ৮৫ রান করেছিলেন।

জুন ২০১৮ সালে, পাপুয়া নিউ গিনির ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য ঘোষিত স্কোয়াডে তার নাম অন্তর্ভুক্ত ছিল। তিনি ৭ জুলাই ২০১৮ বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি টুর্নামেন্টে পাপুয়া নিউ গিনির হয়ে পাঁচ ম্যাচে ৮২ রান নিয়ে শীর্ষে ছিলেন।

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তাকে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। প্রতিযোগিতার প্রথম খেলায় স্কটল্যান্ডের বিপক্ষে ৩০ বলে ৩১ রান নিয়ে দলের জয়ে প্রধান অবদান রাখে। উক্ত খেলায় সে সেরা খেলোয়াড় নির্বাচিত হয়।

তথ্যসূত্র

বহিঃসংযোগ 
 

জন্মের স্থান অনুপস্থিত (জীবিত ব্যক্তি)
পাপুয়া নিউ গিনির মহিলা টুয়েন্টি২০ আন্তর্জাতিক ক্রিকেটার
পাপুয়া নিউ গিনির মহিলা ক্রিকেটার
জীবিত ব্যক্তি
১৯৯৮-এ জন্ম
কাজী সিরাজুল ইসলাম

কাজী সিরাজুল ইসলাম বাংলাদেশ আওয়ামী লীগের একজন রাজনীতিবিদ। তিনি ফরিদপুর -১ (মধুখালী, আলফাডাঙ্গা ও বোয়ালমারী) আসনের সাবেক সংসদ সদস্য।

জন্ম ও পারিবারিক জীবন 
কাজী সিরাজুল ইসলাম ১৬ অক্টোবর ১৯৪০ সালে  ব্রিটিশ ভারতের (বর্তমান ) ফরিদপুরের আলফাডাঙ্গার বানার গড়ানিয়া গ্রামে জন্ম গ্রহণ করেন। তার পিতা মৃত কাজী আব্দুল ওয়াহেদ ইউনিয়নের দীর্ঘদিন প্রেসিডেন্ট ছিলেন। মাতা আমেনা খাতুন। তিনি দুই পুত্র ও দুই কন্যা সন্তানের জনক।

শিক্ষা জীবন 
কাজী সিরাজুল ইসলাম শিরগ্রাম হাই স্কুল থেকে এস.এস.সি পরীক্ষায় উত্তীর্ণ হন। ১৯৬২ সালে ঢাকা বিশ্ববিদ্যালয় থেকে গ্রাজুয়েশন ডিগ্রী লাভ করেন।

কর্মজীবন 
কাজী সিরাজুল ইসলাম ব্যাংকের শিক্ষানবীস কর্মকর্তা হিসাবে কর্ম জীবন শুরু করেন। ১৯৬৬ সালে বায়তুল মোকাররম মার্কেটে আমিন জুয়েলার্স নামে ব্যবসা প্রতিষ্ঠান শুরু করেন। তিনি প্রাইম ব্যাংকের উদ্যোক্তা পরিচালক ও প্রাক্তন চেয়ারম্যান। তিনি বাংলাদেশ জুয়েলার্স সমিতির (বাজুস) নির্বাহী সদস্য। এ ছাড়া তিনি সোনার বাংলা ইন্স্যুরেন্স কোম্পানি লিমিটেডের ব্যবস্থাপনা পরিচালক হিসেবে নিয়োজিত রয়েছেন।

রাজনৈতিক জীবন 
জুন ১৯৯৬ এবং ২০০১ সালের নির্বাচনে আওয়ামী লীগের প্রার্থী হয়ে ফরিদপুর-১ (মধুখালী, আলফাডাঙ্গা ও বোয়ালমারী) আসন থেকে সংসদ সদস্য নির্বাচিত হয়েছিলেন। এমপি থাকা অবস্থায় জুন ২০০৫ সালে বেগম খালেদা জিয়ার হাতে ফুলের তোড়া দিয়ে আওয়ামী লীগ ছেড়ে বিএনপিতে যোগদান করেন। দল ত্যাগ করার কারণে সংসদ সদস্য পদ হারান তিনি। উপনির্বাচনে তিনি প্রথমে বিএনপি থেকে দলীয় মনোনয়ন পেলেও তৃণমূল নেতা-কর্মীদের প্রবল প্রতিরোধের মুখে প্রার্থিতা ছেড়ে দিতে বাধ্য হন। বিএনপির মনোনয়ন পান শাহ মোহাম্মদ আবু জাফর। কাজী সিরাজুল স্বতন্ত্র নির্বাচন করে পরাজিত হন।

এরপর ২০০৮ সালের ডিসেম্বরের নবম সংসদ নির্বাচনে বিএনপি দলীয় মনোনয়ন না পেয়ে স্বতন্ত্র প্রার্থী হিসেবে নির্বাচনে অংশ নিয়ে পরাজিত হন। এরপর আবারো আওয়ামী লীগে যোগ দেন। বর্তমানে কেন্দ্রীয় আওয়ামী লীগের উপদেষ্টামণ্ডলীর সদস্য ও কৃষক লীগের সহ-সভাপতি।

আরও দেখুন 

 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 সপ্তম জাতীয় সংসদ সদস্যদের তালিকা (জুন ১৯৯৬)  -জাতীয় সংসদ
 অষ্টম জাতীয় সংসদ সদস্যদের তালিকা (২০০১)  -জাতীয় সংসদ

১৯৪০-এ জন্ম
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশ আওয়ামী লীগের রাজনীতিবিদ
ফরিদপুর জেলার রাজনীতিবিদ
বাংলাদেশের ব্যবসায়ী
সপ্তম জাতীয় সংসদ সদস্য
অষ্টম জাতীয় সংসদ সদস্য
ঢাকার ব্যক্তি
জীবিত ব্যক্তি
বাংলাদেশ জাতীয়তাবাদী দলের রাজনীতিবিদ
গোঁসাইবাগানের ভূত

গোঁসাইবাগানের ভূত একটি বাংলা হাস্যরসাত্বক ভৌতিক চলচ্চিত্র যার পরিচালক নীতিশ রায় ও প্রযোজক মৌ রায়চৌধুরী। এটি শীর্ষেন্দু মুখোপাধ্যায়ের শিশুদের উপন্যাস গোঁসাইবাগানের ভূত অনুসারে নির্মিত ও ২০১১ সালে প্রকাশিত। ছবিটিতে সংগীত পরিবেশনা করেন, চন্দ্রবিন্দু (ব্যান্ড), প্রতুল মুখোপাধ্যায় ও শিলাজিত।

কাহিনি
বুরুন অঙ্কে খুবই কাঁচা। সে অনেক চেষ্টা করেও অঙ্কে পায় তেরো ও পাশ করতে পারেনা। তাকে অঙ্ক শেখাতে ব্যর্থ হন দাপুটে শিক্ষক করালী মাস্টারমশাঁই। একদিন সে ঘুরতে ঘুরতে ভুতেদের রাজ্য গোঁসাইবাগানে ঢুকে পড়ে ও সেখানকার ভুত নিধিরামের সাথে আলাপ হয়। গোঁসাইবাগানে দিনে দুপুরেও কেউ ঢুকতে সাহস পায়না কারণ সেখানে ভূতের ভয়ের সাথে আছে হাবু ডাকাতের আড্ডা। বুরুন সেই গোঁসাইবাগানের  গোলকধাঁধা থেকে বেরতে পারবে কেবলমাত্র একটি জটিল অঙ্ক সমাধান করলেই। অদ্ভুতভাবে তার অঙ্ক সমাধান করার ক্ষমতা উদয় হয়। একের পর এক জটিল অঙ্ক মিলিয়ে দিতে থাকে অঙ্কে ফেল করা বুরুন।

অভিনয়
 খরাজ মুখোপাধ্যায় - দামোদর কাকা
 পরাণ বন্দ্যোপাধ্যায় - করালী স্যার 
 শাশ্বত চট্টোপাধ্যায় - ভেলু ডাক্তার
 ভিক্টর বন্দ্যোপাধ্যায় - রাম কবিরাজ
 তোজো গাঙ্গুলি - বুরুন
 লকেট চট্টোপাধ্যায় - বুরুনের মা 
 তিনু আনন্দ - মন্মথ উকিল
 কাঞ্চন মল্লিক - নিধিরাম
 আশিষ বিদ্যার্থী - হাবু সর্দার
 বিপ্লব চ্যাটার্জী - কৈলাস মিত্র
 বিশ্বজিত চক্রবর্তী
 ইওরপ্রীতম

তথ্যসূত্র

২০১১-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
ভারতীয় লোমহর্ষক চলচ্চিত্র
ভারতীয় উপন্যাস অবলম্বনে চলচ্চিত্র
শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র
২০১০-এর দশকের বাংলা ভাষার চলচ্চিত্র
বানা ইউনিয়ন

বানা ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা 
আয়তন -২১.৭৬ বর্গ কি:মি। জনসংখ্যা- ১৯,০৪৫ (উনিশ হাজার পয়তাল্লিশ)। পুরুষ: ৮০৪০ জন। মহিলা: ৮২১৮ জন।

শিক্ষার হার ও শিক্ষা প্রতিষ্ঠান 
শিক্ষার হার : ৩৮.৫১%

শিক্ষা প্রতিষ্ঠান

দর্শনীয় স্থান

উল্লেখযোগ্য ব্যক্তি 

 কাজী সিরাজুল ইসলাম

জনপ্রতিনিধি 
বর্তমান চেয়ারম্যান- হাদী হুমায়ুন কবির (বাবু)

চেয়ারম্যানগণের তালিকা

আরও দেখুন 

 ফরিদপুর জেলা
 আলফাডাঙা উপজেলা
 ঢাকা বিভাগ

তথ্যসূত্র 

আলফাডাঙ্গা উপজেলার ইউনিয়ন
৬১৭৪ (সংখ্যা)

৬১৭৪ সংখ্যাটিকে ভারতীয় গণিতবিদ ডি. আর. কাপরেকারের নামানুসারে কাপেরেকার ধ্রুবক বলা হয়।

নিম্নবর্ণিত কারণগুলোর জন্য সংখ্যাটি উল্লেখযোগ্য:

 চার অঙ্কের একটি সংখ্যা নিন, যাতে দুইটি আলাদা অঙ্ক থাকবে (শূন্যসহ)
 এবার সংখ্যাটিকে একবার বড়ো থেকে ছোট সাজান এবং আরেকবার সংখ্যাটিকে ছোট থেকে বড়ো সাজান।
 প্রাপ্ত দুইটি সংখ্যার বড়োটি থেকে ছোটটি বিয়োগ করুন।
 আবার ২ নং প্রক্রিয়ায় ফিরে যান ও বাকি প্রক্রিয়ার পুনরাবৃত্তি করুন।

এই প্রক্রিয়া কাপরেকারের চক্র নামে পরিচিত। এই প্রক্রিয়ায় একসময় মান ৬১৭৪ আসবে, এতে পৌঁছাতে এই প্রক্রিয়া সর্বোচ্চ ৭ বার করতে হবে। ৬১৭৪ এ পৌঁছানোর পর প্রক্রিয়াটি পুনরায় চালালে ৬১৭৪ ব্যতীত আর কোন মান আসবে না। উদাহরণস্বরূপ, ৩৫২৪ সংখ্যাটিকে ধরা যাক:

৫৪৩২ – ২৩৪৫ = ৩০৮৭
৮৭৩০ – ০৩৭৮ = ৮৩৫২
৮৩৫২ – ২৩৫৮ = ৬১৭৪
৭৬৪১ – ১৪৬৭ = ৬১৭৪

চার অঙ্কবিশিষ্ট সংখ্যার মাঝে চারটি অঙ্ক এক থাকা সংখ্যা (যেমন, ১১১১, ২২২২) ব্যতীত সব ক্ষেত্রেই কাপরেকার চক্র অনুসরণ করলে এক সময়ে ৬১৭৪ আসবে।

অন্যান্য "কাপরেকার ধ্রুবক"
তিন অঙ্কের সংখ্যার ক্ষেত্রেও এমন ঘটনার নজির দেখা যায়। সেক্ষেত্রে, কাপরেকার চক্র সর্বোচ্চ ৬ ধাপ অনুসরণ করলে মান দাঁড়ায় ৪৯৫। তবে ১১১, ২২২ ইত্যাদি একই বিশিষ্ট তিন অঙ্কের সংখ্যার ক্ষেত্রে এ নজির দেখা যায় না। কখনো কখনো ৪৯৫ ও ৬১৭৪ এর মত এসব পুনরাবৃত্তিক সংখ্যাদের "কাপরেকার ধ্রুবক" বলা হয়ে থাকে।

অন্যান্য বৈশিষ্ট্য

 ৬১৭৪ হল হর্ষদ সংখ্যা, কেননা এটি এর অঙ্কগুলোর সমষ্টি (৬ + ১ + ৭ + ৪ = ১৮, ৬১৭৪/১৮ = ৩৪৩) দ্বারা বিভাজ্য।
 ৬১৭৪ হল ৭-মসৃণ সংখ্যা কেননা, এর মৌলিক উৎপাদকগুলো ৭ অপেক্ষা বড় নয়।
 ৬১৭৪ কে ১৮ এর তিনটি ঘাতের যোগফল হিসেবে লেখা যায়:
 ১৮ + ১৮ + ১৮ = ৫৮৩২ + ৩২৪ + ১৮ = ৬১৭৪
 ৬১৭৪ (২ × ৩ × ৩ × ৭ × ৭ × ৭) সংখ্যাটিকে উৎপাদকে বিশ্লেষণের মাধ্যমে পাওয়া মৌলিক উৎপাদকগুলো অঙ্কের বর্গের সমষ্টি একটি বর্গসংখ্যা:
 ২ + ৩ + ৩ + ৭ + ৭ + ৭ = ৪ + ৯ + ৯ + ৪৯ + ৪৯ + ৪৯ = ১৬৯ = ১৩

তথ্যসূত্র

বহিঃসংযোগ

 

পূর্ণ সংখ্যা
গাণিতিক ধ্রুবক
আখতার সরফরাজ

আখতার সরফরাজ (; জন্ম: ২০ ফেব্রুয়ারি, ১৯৭৬ - মৃত্যু: ১০ জুন, ২০১৯) পেশাওয়ার এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে পেশাওয়ার ও ন্যাশনাল ব্যাংক অব পাকিস্তান দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন।

খেলোয়াড়ী জীবন 
১৯৯৪-৯৫ মৌসুম থেকে ২০০৬-০৭ মৌসুম পর্যন্ত আখতার সরফরাজের প্রথম-শ্রেণীর খেলোয়াড়ী জীবন চলমান ছিল। ১৩ বছর প্রথম-শ্রেণীর খেলোয়াড়ী জীবন অতিবাহিত করেন। এ সময়ে ১১৮টি খেলায় অংশ নিয়ে ৫৭২০ রান তুলেন।

সমগ্র খেলোয়াড়ী জীবনে চারটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন। তবে, কোন টেস্টে অংশগ্রহণ করতে পারেননি। ১২ ডিসেম্বর, ১৯৯৭ তারিখে শারজায় ওয়েস্ট ইন্ডিজের বিপক্ষে ওডিআইয়ে অভিষেক ঘটে তার। ২৯ অক্টোবর, ১৯৯৮ তারিখে ঢাকায় একই দলের বিপক্ষে সর্বশেষ ওডিআইয়ে অংশ নেন তিনি। এছাড়াও, ১৯৯৮ সালের কমনওয়েলথ গেমসে পাকিস্তান দলের অন্যতম সদস্য হিসেবে অংশ নেন।

ব্যক্তিগত জীবন 
ক্রিকেট খেলা থেকে অবসর গ্রহণের পর কোচের দায়িত্ব পালন করেন। এছাড়াও, ২০১৮ থেকে ২০১৯ সাল পর্যন্ত পাকিস্তান মহিলা ক্রিকেট দলের নির্বাচকের দায়িত্বে ছিলেন।

১০ জুন, ২০১৯ তারিখে মাত্র ৪৩ বছর বয়সে পেশাওয়ারে আখতার সরফরাজের দেহাবসান ঘটে। তিনি মলাশয়ের ক্যান্সারে ভুগছিলেন। লাহোরের শওকত খানম মেমোরিয়া ক্যান্সার হাসপাতালের ভর্তি হন। তার ভ্রাতা ইরফান সরফরাজ প্রথম-শ্রেণীর ক্রিকেটে অংশ নিয়েছেন।

তথ্যসূত্র

বহিঃসংযোগ 
 
 

১৯৭৬-এ জন্ম
২০১৯-এ মৃত্যু
১৯৯৮ কমনওয়েলথ গেমসের ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
পেশাওয়ারের ক্রিকেটার
পেশাওয়ার প্যান্থার্সের ক্রিকেটার
পেশাওয়ার থেকে আগত ক্রিকেটার
কমনওয়েলথ গেমসে পাকিস্তানের প্রতিযোগী
মলাশয়ের ক্যান্সারে মৃত্যু
পাকিস্তানে ক্যান্সারে মৃত্যু